Полиперхон - Википедија

# Полиперхон

### Од Википедија, слободна енциклопедија

Полиперхон (394–303 п.н.е.) бил македонски генерал кој служел за Филип II и Александар Македонски, придружувајќи го Александар во неговите долги патешествија. По враќањето во Вавилон, Полиперхон бил вратен во Македоднија заедно со Кратер, но стигнал само до Киликија кога се чуло за смртта на Александар во 323 п.н.е.. Полиперхон и Кратер продолжиле во Грција, помагајќи му на Антипатар да го задуши востанието во Ламиската војна. Полиперхон останал во Македонија, а по Дијадошка војна останал дома како регент на Македонија, додека Антипатар патувал во Мала Азија за да го зацрвсти неговото регентство врз целата империја.

Со смртта на Антипатар во 319 п.н.е., Полиперхон бил назначен за регент и врховен командант на целата империја, но набргу влегол во конфликти со Антипатаровиот син Касандар, кој требал да биде неговиот главен заменик. Двајцата започнале грашанска војна, која набргу се проширила кај сите наследници на Александар, со тоа што Полиперхон се сојузил со Евмен против Касандар, Антигон и Птоломеј I.

Иако Полиперхон отпрвин бил успешен во заземањето на грчките градови, кои ги прогласил за слободни, Антигон ја уништил неговата флота во 318 п.н.е., А Касандар ја зазел Атина следната година. Накратко потоа, Касандар го истерува Полиперхон од Македонија, па го зел во свои раце немоќниот крал Филип Аридеј и неговата жена Евридика. Полиперхон пребегал во Епир, каде ѝ се придружил на мајката на Александар, Олимпија, неговата вдовица Роксана и малиот син Александар IV. Направил сојуз со Олимпија и кралот Еакид Епирски, и Олимпија тргнала во поход на Македонија. Отпрвин таа била успешна, со тоа што ја победила и заробила војската на кралот Филип, кога го погубила, но набргу Касандар се вратил на Пелопонез, па ја фатил и ја погубил во 316 п.н.е., земајќи ги Роксана и детето под негово старателство.

Сега Полиперхон пребегал на Пелопонез, каде сеуште командувал со неколку упоришта, па се сојузил со Антигон, кој сега повеќе немал сојузници. Полиперхон набргу ја воспоставил својата власт врз Пелопонез, вклучувајќи ги Коринт и Сикион. По мировниот договор од 311 п.н.е. помеѓу Антигон и неговите непријатели, и убиството на младиот крал Акенсадар и неговата мајка, Полиперхон јха задржил власта во извесни области. Тогаш избила војна помеѓу Антигон и останатите, па Антигон му го пратил биолошкиот син на Александар Херакле на Полиперхон за да послужи во нагодба против Касандар. Мешутоа Полиперхон решил да ги раскине врските со Антигон, и го убил момчето во 309 п.н.е.. Ја задржал власта врз Пелопонез сѐ до неговата смрт неколку години подоцна, но престанал да се занимава со политика.

## [уреди] Наводи

- Peter Green, Alexander to Actium (University of California Press, 1990) стр. 17-20

Претходник: Антипатар | Регент на Античка Македонија 319–317 п.н.е. | Наследник: Касандар

в • р • у
Кралеви на Античка Македонија

| Аргеади | Каран • Коин • Тирима • Пердика I • Аргеј I • Филип I • Аероп I • Алкет I • Аминта I • Александар I • Пердика II • Архелај I • Кратер • Орест и Аероп II • Архелај II • Аминта II • Павзаниј • Аминта III • Аргеј II • Аминта III • Александар II • Птоломеј I1 • Пердика III • Аминта IV • Филип II • Александар III • Антипатар1 • Филип III Аридеј2 • Александар IV2 • Пердика1 • Антипатар1 • Полиперхон1 • Касандар1
Антипатриди | Касандар • Филип IV • Александар V • Антипатар II
Антигониди | Деметриј I Полиоркет • Лизимах и Пир Епирски • Птоломеј II Керавн • Мелегар • Антипатар II • Состен • Антигон II Гонат • Деметриј II • Антигон III Досон • Филип V • Персеј
|  | 1 Регент на Македонија 2 Формално крал

Преземено од "http://mk.wikipedia.org../../../%D0%BF/%D0%BE/%D0%BB/%D0%9F%D0%BE%D0%BB%D0%B8%D0%BF%D0%B5%D1%80%D1%85%D0%BE%D0%BD.html"

Категории: Кралеви на Античка Македонија | Антички македонски генерали | Александар III Македонски

##### Views

- Статија
- Разговор
- Тековна верзија

##### Пребарај

##### Други јазици

- Català
- Deutsch
- English
- Español
- Suomi
- Français
- Italiano
- Nederlands
- Русский
- 中文